Для самой Ванды Уладзіміраўны Лужкі, дзе яна пражыла значную частку свайго жыцця, сталі другой радзімай. Разам з мужам выхавала дзвюх дачок, абедзве атрымалі вышэйшую адукацыю. Старэйшая Алена — заатэхнік-селекцыянер, з сям’ёй пражывае ў Пяліках і працуе ў мясцовым сельгаспрадпрыемстве. Малодшая Юлія жыве ў Віцебску. Па спецыяльнасці яна — урач-педыятр, у цяперашні час выхоўвае маленькага сына. У Ванды Уладзіміраўны трое ўнукаў. Кірылу — 10 год, Валерыі — 3, а маленькаму Сашу яшчэ 10 месяцаў.